চাকরি, প্রশাসন, তেল দাম- একাধিক ইস্যু নিয়ে মুখোমুখি দিলীপ ঘোষ

কলকাতা: ফের কলকাতা টিভির (Kolkata Tv Exclusive) মুখোমুখি রাজ্যের নগোরোন্নয়ন মন্ত্রী দিলীপ ঘোষ (Dilip Ghosh)। রাজ্যের বিভিন্ন ইস্যুতে কেন্দ্র ও রাজ্য সরকারের ভূমিকা নিয়ে সরব হলেন বিজেপি (BJP) নেতা। তেল দামের বৃদ্ধি, রাজনৈতিক সংঘাত থেকে শুরু করে চাকরি ও প্রশাসনিক পরিস্থিতি-সব নিয়েই মুখ খুললেন তিনি।

প্রশ্ন: তেল দামের বৃদ্ধি নিয়ে আপনার কী বক্তব্য?
“তেল কোম্পানিগুলো ক্ষতির মুখে পড়ায় কেন্দ্রীয় সরকারকে দাম বাড়াতে হয়েছে। তাঁর দাবি, কোথাও কোথাও তেল সরবরাহে সমস্যা তৈরি হয়েছে বলেও ইঙ্গিত মিলছে।”

প্রশ্ন: ভোট-পরবর্তী হিংসা ও নির্বাচনের ফলাফল নিয়ে আপনার মত কী?
“ঠিকভাবে ভোট হলে কী হত, ফল তা-ই দেখিয়ে দিয়েছে।” পাশাপাশি প্রশাসন ও রাজনৈতিক অবস্থান নিয়েও কটাক্ষ করেন তিনি।

আরও পড়ুন: বিজেপি করার অপরাধে টাকা নেওয়ার অভিযোগ! সরকার বদলাতেই ‘টাকা ফেরত’

প্রশ্ন: মুখ্যমন্ত্রীর চিঠি বা যোগাযোগ নিয়ে কী বলবেন?
দিলীপ ঘোষের অভিযোগ, মুখ্যমন্ত্রী চিঠির উত্তর দিচ্ছেন না, কিন্তু মিডিয়ায় বক্তব্য রাখছেন। আগে দিল্লি গিয়ে সরাসরি আলোচনা করতেন বলেও মন্তব্য করেন তিনি।

প্রশ্ন: চাকরি ও প্রশাসনিক নিয়োগ প্রসঙ্গে আপনার মন্তব্য কী?
“কয়েকশো নেতার চাকরি চলে গেছে, কয়েকশো অফিসারকে লক্ষ লক্ষ টাকা দেওয়া হয়েছিল। চাকরি দিতে সময় লাগে, সব হবে।”

প্রশ্ন: রাজ্যের বর্তমান পরিস্থিতি পর্যালোচনা করে রাজনৈতিক সংঘর্ষ ও পাল্টা সহিংসতা নিয়ে কী বলছেন?
“আমাদের লোকেদের বাড়ির সামনে হতো না? আমাদের মাননীয় মুখ্যমন্ত্রীর বাড়িতেও তো হয়নি। ইট গেলে পাটকেল খেতে হয়।”

বুলডোজার রাজনীতি ও আইনশৃঙ্খলা নিয়ে আপনার অবস্থান কী?
“আইন অনুযায়ী কাজ হবে, যেখানে সেখানে কিছু করা যাবে না। প্রশাসনিক নিয়ম মেনেই পদক্ষেপ করা হবে।”

দলীয় পদ ও সংগঠন নিয়ে তৃণমূল সম্পর্কে আপনার মন্তব্য কী?
তিনি কটাক্ষ করে বলেন, “আগে তৃণমূল পদ দেওয়ার জন্য টাকা নিত, এখন এমন পরিস্থিতি যে টাকা দিলেও কেউ পদ নিতে চাইছে না।”

প্রশ্ন: পুলিশি অনুমতি ও আন্দোলন নিয়ে আপনার অবস্থান?
“যেখানে পুলিশ অনুমতি দেবে সেখানেই কর্মসূচি হবে। যাদের বিরুদ্ধে অভিযোগ আছে, তাদের জিজ্ঞাসাবাদ করা উচিত বলেও মন্তব্য করেন তিনি।”